Berta García Faet

Berta García Faet (Valentzia, 1988) idazlea, poeta eta itzultzailea da. Miguel Hernandez Poesia Gaztearen Sari Nazionala jaso zuen.

 Bizitza 
García Faet Politika Zientzietan lizentziatu zen 2011 urtean, eta Humanitateetan 2013 urtean, Valentziako Unibertsitatean. Gainera, Ekonomiako karrerako hiru ikasturte egin zituen unibertsitate horretan bertan, eta Political Philosophy masterra lortu zuen Pompeu Fabra Unibertsitatean, eta beste bat Espainiako eta Latinoamerikako Literaturan, New York Hiriko Unibertsitatean (CUNY). 2018 urtean Ikasketa Hispanikoetako doktoretza egin zuen Ameriketako Estatu Batuetako Brown Unibertsitatean.

 Lan ibilbidea 
Autore gisa, hainbat poema liburu kaleratu  zituen, hala nola Manojo de abominaciones ("Ana de Valle" Poesia Saria, 2008), Night club para estudiantes aplicada ("Ciega de Manzanares" Poesia Sari Nazionala, 2009), La edad de merecer (2011), Introducción a todo (Pablo Baena Poesia Gaztearen Saria) edo Corazón tradicionalista (2008 urtetik 2011 urtera arteko lanen bilduma). Blanca Llum Vidal bartzelonar poetaren lana itzuli zuen gaztelaniara.

García Faet «Espainiako poesia berriaren funtsezko ahostzat» jotzen da, baita «egungo poesian eragin handienetakoa dutenetakoa» ere.

 Lanak 

 Manojo de abominaciones (euskaraz: Arnegazio sorta) Kulturaren Udal Etxea, 2008.
 Night club para alumnas aplicadas (euskaraz: Ikasle aplikatuentzako night club) Vitruvio argitaletxea, 2010.
 Fresa y herida (euskaraz: Marrubia eta zauria) Leongo Kultura Institutua, 2010.
 Introducción a todo (euskaraz: Guztiaren sarrera) La Bella Varsovia, 2011.
 La edad de merecer (euskaraz: Merezitzeko adina) La Bella Varsovia, 2015.
 Los salmos fosforitos (euskaraz: Salmo fosforitoak) La Bella Varsovia, 2017.
 Corazón tradicionalista (euskaraz: Bihotz tradizionalista) La Bella Varsovia, 2018 (bere lehen 4 poemategiak biltzen ditu).
 Una pequeña personalidad linda (euskaraz: Nortasun txiki polita) La Bella Varsovia, 2021.
 Corazonada (euskaraz: Bihozkada) La Bella Varsovia, 2023.
 El arte de encender las palabras. La dimensión conmovedora de la poesía (euskaraz: Hitzak pizteko artea. Poesiaren dimentsio hunkigarria) Barlin Liburuak, 2023

 Sariak eta aintzatespenakak 

 2018an, Espainiako Kultura Ministerioak ematen duen Miguel Hernandez Poesia Gaztearen Sari Nazionala jaso zuen Los salmos fosforitos (arg. La Bella Varsovia), César Vallejo poeta perutarrari elkarrizketa eta omenaldia osatzen duen lana, epaimahaiak nabarmendu zuenez «poesia muga berrietara eramaten duena, inteligentzia, umorea, emozioa eta txinparta lirikoa uztartuz».

 Erreferentziak 

 Kanpo estekak 

Kategoria:Valentziarrak
Kategoria:Espainiako idazleak
Kategoria:Emakume idazleak
Kategoria:Espainiako poetak
Kategoria:Emakume poetak
Kategoria:Emakume itzultzaileak